قلات : قلات اٹ بلوچستان موٹروے پولیس نا کنڈآن قومی شاہراہ غا سفر کروک سواری و ٹرانسپورٹر آتے کورونا غان بچفنگ کن آگاہی مہم نابناءِ کننگا و موٹروے پولیس ناکنڈآن سواری و ٹرانسپورٹر آتے ٹی رکھی کٹ بشخنگا‘ رکھی کٹ اٹ سنیٹائزر‘ ماسک گلوز و صابون شاری و مسافر آتے فراوان کننگا وخت اس کہ مسافر آتے پاننگا کہ او بے گرج آن سفر کپس‘ مسافر آتا کنڈآن موٹروے پولیس ناکنڈآن کورونا غان بچنگ نا آگاہی مہم نا ستاءِ کننگا‘ دا وخت آ ڈی آئی جی موٹروے پولیس علی شیر جھکرانی میڈیا نا نمائندہ غاتتون ہیت وگپ کرسا پارے کہ دا وخت آ مچ آ دنیاٹی الس کورونا نا سوب آن فریشان ءِ و موٹر وے پولیس حکومتی پالیسی نا رد اٹ کورونا غان بچنگ کن قومی شاہراہ تیا سفر کروک مسافر آتیکن آگاہی مہم چلیفنگ اٹی ءِ‘ مسافر آک بے گرج آن سفر کپس‘ او پارے کہ موٹروے پولیس قلات کوئٹہ پشین و صوبہ نا ایلو قومی شاہراہ تیا ٹرانسپورٹر و مسافر آتے کورونا غان بچنگ نا آگاہی تننگ اٹی ءِ و مسافر آتے ٹی سینیٹائزر‘ ماسک‘ گلوز و صابون بشخنگ اٹی ءِ تاکہ شاری تے کورونا غان رکھنگ مرے۔
(تلار حوالکار)
